kardosdrur/scandi-wiki huggingface dataset:
Tiamin

Tiamin eller thiamin, også kendt som vitaminet B1, er en farveløs kemisk forbindelse, som blev opdaget af den japanske videnskabsmand Umetaro Suzuki.

Suzuki iværksatte en undersøgelse af fødemidlet ris som man vidste havde helbredende effekt på sygdommen beriberi. Her opdagede han i risskallen den kemiske forbindelse B1, som havde forebyggende og helbredende virkning, blandt andet på beriberi. Tiaminmangel har senere vist sig at kunne føre til hukommelsesdefekten Korsakoffs syndrom samt den akutte tilstand Wernickes encefalopati, der begge ofte ses hos mennesker med kronisk alkoholoverforbrug.

Tiamin er opløselig i vand og uopløselig i alkohol og går i opløsning hvis det bliver opvarmet.

Eksterne links med dansk indhold 
 DTU Fødevareinstituttet: Indhold af Thiamin i fødevarer

Vitaminer
Antioxidanter
Karmeliterordenen

Karmeliterordenen er en munkeorden, der blev oprettet af Berthold af Calabrien omkring 1185, da han oprettede et kloster på Karmelbjerget hvor brødrene var pilgrimme fra Europa. Klosterreglen fra 1209 blev skrevet af patriarken Albert af Jerusalem og stadfæstet af paven i 1226. Den var asketisk med tavshed og forbud mod kødspisning.

Karmeliterne flyttede til Cypern og Sicilien i 1238 grundet de urolige forhold i Mellemøsten. 1240 og 1244 var de i England og Frankrig.

Ordenen blev udbredt i det meste af Europa under korstogstiden i det 13. århundrede. Den nåede Danmark omkring 1410.

I 1999 grundlagdes et karmelitterkloster udenfor Hillerød, som det første siden Reformationen.

Karmeliterklostre i Danmark 
 Assens (Vor Frue) (1500-1530)
 Helsingør Sankt Mariæ Kirke og Vor Frue Kloster (1430-1536)
 Skælskør (Vor Frue) (1418-1532)
 Sæby (Skt. Maria) (1460-1536)
 Aarhus (Vor Frue) (1461-1531)

Karmeliterklostre i Kalmarunionen 
 Sölvesborg (1480-1536).
 Varberg (Vor Frue) (1470-1530).
 Landskrona (Vor Frue)  (1410-1530).

Ekstern henvisning 

 http://www.ocarm.org/
 http://www.karmel.dk

Referencer 

Romerskkatolske munkeordener
Askese
Vegetarer
Karmelbjerget

Karmelbjerget er et 552 meter højt forbjerg i Israel ved havnebyen Haifa. Hjemsted for Karmeliterordenens moderkloster, som blev ødelagt af saracenerne i 1291.
Et areal på 266 km² blev i 2010 udpeget til biosfærereservat under UNESCOs Menneske og biosfære-programmet.

Kilder og henvisninger

Bjerge i Israel
Forbjerge
Biosfærereservater under UNESCO
Cannes

Cannes er en fransk by beliggende i den sydlige del af landet, ved den franske Riviera. Byen har ca. 70.000 indbyggere, men huser langt flere om sommeren, da mange hundredtusinde mennesker gerne holder ferie dér.

Cannes er især kendt for sin årlige filmfestival, der hvert år i maj tiltrækker store stjerner inden for filmens verden. Danske film har flere gange fejret store triumfer på festivalen, hvor hovedprisen hedder Palme d'Or – Den Gyldne Palme.

Den danske kong Christian 10. var æresborger i Cannes, og hans statue kan stadig ses på et lille torv tæt på vandet.

Demografi

Referencer 

Provence-Alpes-Côte d'Azur
Byer i Alpes-Maritimes
Bromatolog

En bromatolog er uddannet i levnedsmiddelvidenskab. Bromatologer bærer titlen cand.brom., som står for candidata/candidatus bromatologiæ. Uddannelsen foregår på Det Biovidenskabelige Fakultet for Fødevarer, Veterinærmedicin og Naturressourcer ved Københavns Universitet. Bromatologer er bl.a. beskæftiget med kvalitetsstyring og produktudvikling i levnedsmiddelbranchen.

Kilder og henvisninger

Titler
Bonn

Bonn (officiel Bundesstadt Bonn) er en tysk by med omkring 300.000 indbyggere. Byen ligger 20 km syd for Köln ved bredden af Rhinen. Bonn var hovedstad i Vesttyskland fra 1949 til 1990 og regeringsby for det genforenede Tyskland frem til 1999, hvorefter denne status per Hauptstadtbeschluss overgik til Berlin. Bonn huser dog stadig mange stillinger indenfor den nationale administration, og dette er grunden til, at byen har prædikatet "Bundesstadt".

Universitetet i Bonn am Rhein er et af Tysklands største med over 30.000 studerende i sommeren 2005. Universitetet blev grundlagt af kurfyrsten (ærkebiskoppen) af Köln i 1777. Det blev lukket af franskmændene i 1798. I 1818 fik kong Frederik Vilhelm 3. af Preussen universitetet genåbnet, nu under navnet Rheinische Friedrich-Wilhelms-Universität Bonn.

Se også

Seværdigheder 
 Palais Schaumburg

Virksomheder 
 Deutsche Post
 Deutsche Telekom
 Deutsche Welle
 Haribo
 Kiosken i regeringskvarteret (fredet siden 2000)

Infrastruktur og transport 
 Flughafen Köln/Bonn

Berømt bysbarn 
Komponisten Ludwig van Beethoven blev født i Bonn i 1770.

Henvisninger 

 
Byer i Nordrhein-Westfalen
Tidligere hovedstæder
Hortonom

En hortonom (cand. hort.; havebrugskandidat) er uddannet indenfor havebrug, gartneri, frugtavl og planteskoledrift, og beskæftiger sig med al videnskab der vedrører dyrkede planter indenfor disse områder. Hortonomer er havebrugskandidater og uddannes på Det Natur- og Biovidenskabelige Fakultet på Frederiksberg. De bærer titlen cand.hort. (candidata/candidatus hortonomiæ). Havebrugsuddannelsen blev grundlagt på Den Kongelige Veterinær- og Landbohøjskole i 1863.

Hortonomer kan være beskæftiget inden for gartnerierhvervet med udvikling, forskning og rådgivning eller som undervisere.
En hortonom kan også være ansat i den offentlige såvel som den private sektor og arbejde med ting som planteforædling og gensplejsning. Udviklingen af sundere planter og af miljøvenlige prouktionsmetoder har stigende vægt ved ansættelse af hortonomer.

Til undervisningen i botanik, havebrugsfag mv. anvendes den meget store plantesamling i Det Biovidenskabelige Fakultets Have på Frederiksberg, hvortil der også er offentlig adgang. Endvidere råder Det Biovidenskabelige Fakultet over Pometet (en samling af frugttræer) på fakultetets forsøgsgårde i Tåstrup, den anvendes tillige i undervisningen i visse fag.

Note 

Botanik
Titler
Stillingsbetegnelser
Bjergsted Kommune

Bjergsted Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Kalundborg Kommune sammen med Gørlev Kommune, Hvidebæk Kommune og Høng Kommune.

Tidligere kommuner 
Bjergsted Kommune blev dannet ved sammenlægning af 4 sognekommuner:

Sogne 
Bjergsted Kommune bestod af følgende sogne, alle fra Skippinge Herred:
 Avnsø Sogn
 Bjergsted Sogn
 Bregninge Sogn
 Føllenslev Sogn
 Sejerø Sogn
 Særslev Sogn
 Viskinge Sogn

Borgmestre

Rådhus 
Bjergsted Kommunes tidligere rådhus på Højvangen 9 i Svebølle blev i 2015 valgt som hjemsted for "Brand og Redning Vestsjælland". Men der er senere foretaget en anden organisering. I 2018 besluttede Kalundborg Kommune at hjemtage danskundervisningen for udlændinge og placere den i Bjergsted Rådhus, dog kun midlertidigt fordi en ny daginstitution i Svebølle skal placeres her.

Noter 

Kalundborg Kommune
Kommuner i Danmark (1970-2006)
Krudtsammensværgelsen

Krudtsammensværgelsen (the Gunpowder Plot) i England i november 1605 var et katolsk forsøg på at sprænge kong Jakob 1. og Parlamentet i luften. Den umiddelbare årsag var harme over en forordning, der forviste katolske præster fra London, samt skuffelse over den katolske konges manglende kampvilje i religiøse spørgsmål. Hovedmændene – Robert Catesby, Thomas Wintour og Guy Fawkes – lejede en kælder i nærheden af Parlamentet, hvor de samlede tønder med krudt. Det var meningen, at attentatet skulle finde sted ved parlamentets åbning den 5. november, men det blev afsløret inden. De fleste medlemmer af komplottet blev fanget og henrettet.
Begivenheden mindes hvert år ved Guy Fawkes Night, hvor Guy Fawkes brændes på bål (som heksen på sankthansbålet) og med fyrværkeri.

Eksterne henvisninger 

Englands historie
Aks (plante)

Aks er lange blomsterstande med ustilkede blomster, som sidder på samme hovedakse, hvor de nederste blomster springer ud først. De latinske artsnavne spicatus, spicata eller spicatum betyder aksbærende.

Småaks er den grundlæggende enhed hos enkimbladede planter blandt græsser og halvgræsser. Småakset kan indeholde én til flere, ufuldkomne blomster, og det indgår i opbygningen af disse planters aks, toppe eller duske.

Planter med aks 
 Almindelig rug (Secale cereale)
 Aksærenpris (Veronica spicata)
 Aksbærmispel (Amelanchier spicata)

Se også
Klase

Referencer 

Plantemorfologi
Dianalund Kommune

Dianalund Kommune i Vestsjællands Amt blev dannet d. 1. april 1966 ved en frivillig kommunesammenlægning mellem tre sognekommuner. Ved strukturreformen i 2007 blev den indlemmet i Sorø Kommune sammen med Stenlille Kommune. Indtil 1970 hørte Dianalund Kommune under Holbæk Amt.

Tidligere kommuner 
Dianalund Kommune blev dannet i 1966 ved frivillig sammenlægning af 3 sognekommuner:

Sogne 
Dianalund Kommune bestod af følgende sogne:
 Niløse Sogn (Merløse Herred)
 Ruds Vedby Sogn (Løve Herred)
 Skellebjerg Sogn (Løve Herred)
 Tersløse Sogn (Merløse Herred)

Borgmestre

Noter 

Kommuner i Danmark (1970-2006)
Sorø Kommune
Dragsholm Kommune

Dragsholm Kommune i Vestsjællands Amt blev dannet ved kommunalreformen i 1970. Ved strukturreformen i 2007 indgik den i Odsherred Kommune sammen med Nykøbing-Rørvig Kommune og Trundholm Kommune.

Tidligere kommuner 
Dragsholm Kommune blev dannet ved sammenlægning af 4 sognekommuner:

Sogne 
Dragsholm Kommune bestod af følgende sogne, alle fra Odsherred:
 Asnæs Sogn
 Fårevejle Sogn
 Grevinge Sogn
 Vallekilde Sogn
 Hørve Sogn

Borgmestre

Rådhus 
Dragsholm Kommunes rådhus på Rådhusvej 75 i Fårevejle Stationsby blev ramt af en kraftig storm, der blæste forsiden ned under opførelsen i 1969. En overbygning blev tilføjet i 1994 og indviet 1. april 1995 ved kommunens 25 års jubilæum. Efter strukturreformen har det gamle rådhus været benyttet af Odsherred Kommune indtil starten af 2019, hvor borgerservice flyttede til Højby. Huset rummer nu en afdeling af erhvervsuddannelsescentret EUC Nordvestsjælland.

Noter 

Kommuner i Danmark (1970-2006)
Odsherred Kommune
Fuglebjerg Kommune

Fuglebjerg Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Næstved Kommune sammen med Fladså Kommune, Holmegaard Kommune og Suså Kommune.

Tidligere kommuner 
Fuglebjerg Kommune blev dannet inden kommunalreformen ved frivillig sammenlægning af de førstnævnte 6 sognekommuner:

Kvislemark-Fyrendal kom først med ved selve kommunalreformen. Den var i første omgang kommet med i Holsteinborg Kommune, som med sine 2.891 indbyggere var for lille til at overleve. Dens to andre sognekommuner, Holsteinborg-Venslev og Ørslev-Sønder Bjerge, kom til Skælskør Kommune.

Sogne 
Fuglebjerg Kommune bestod af følgende sogne, alle fra Øster Flakkebjerg Herred undtagen Hårslev og Ting Jellinge, der hørte til Vester Flakkebjerg Herred:
 Fuglebjerg Sogn
 Fyrendal Sogn
 Førslev Sogn
 Gunderslev Sogn
 Haldagerlille Sogn
 Krummerup Sogn
 Kvislemark Sogn
 Tystrup Sogn
 Hårslev Sogn
 Ting Jellinge Sogn

Kommunevåben 
Kommunens våben indeholdt naturligvis en fugl. Skovsneppen blev valgt fordi den yngler i området. Sneppen er gul (eller i guld), som falder nærmest den naturlige farve. Den grønne bundfarve markerer, at sneppen er en skovfugl. Kommunevåbenet blev tegnet af Claus Achton Friis og taget i brug i 1978.

Borgmestre

Rådhus 
Fuglebjerg Kommunes rådhus på Byagervej 1 i Fuglebjerg blev opført i 1967-68. I 2007 blev bygningen ombygget til bibliotek.

Noter 

Kommuner i Danmark (1970-2006)
Næstved Kommune
Kommune
Gørlev Kommune

Gørlev Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Kalundborg Kommune sammen med Bjergsted Kommune, Hvidebæk Kommune og Høng Kommune.

Tidligere kommuner 
Gørlev Kommune blev dannet ved sammenlægning af 3 sognekommuner:

Sogne 
Gørlev Kommune bestod af følgende sogne, alle fra Løve Herred undtagen Svallerup, der havde hørt til Ars Herred:
 Bakkendrup Sogn
 Drøsselbjerg Sogn
 Gørlev Sogn
 Kirke Helsinge Sogn
 Svallerup Sogn

Borgmestre 

Martin Damm, der kommer fra Gørlev, er Kalundborg Kommunes borgmester siden 2010.

Noter 

Kalundborg Kommune
Kommuner i Danmark (1970-2006)
Alban Berg

Alban Maria Johannes Berg (født 9. februar 1885, død 24. december 1935) var en østrigsk komponist. Han var elev af Arnold Schönberg og er sammen med denne og Anton Webern den dominerende skikkelse inden for tolvtonemusik.

Bergs mest kendte og yndede værk er Violinkoncerten. Men fremhæves må også "Tre orkesterstykker" opus 6, der sammen med "Lyrisk suite" fra "Lulu" findes i en pladeindspilning med Herbert von Karajan.

Alban Bergs violinkoncert bærer undertitlen "til minde om en engel". Englen var afdøde Manon Gropius, som Alban Berg var heftigt forelsket i. Berg døde i Wien tilsyneladende af blodforgiftning efter at være blevet bidt/stukket af et insekt.

Værker 
Til hovedværkerne regnes de to operaer.
 Wozzeck, der handler om en lille families sørgelige endeligt (faderen slår på grund af skæbnens ugunst moderen ihjel og drukner sig selv hvorved deres fælles søn lades alene tilbage)
 Lulu, der handler om en glædespiges liv og sørgelige endeligt, da hun med et grufuld skrig myrdes af Jack the Ripper. 3. og sidste akt til denne opera, der er et af hovedværkerne indenfor operalitteraturen, var i mange år ufuldendt, idet sangsemnerne ikke var skrevet ud for slutningens vedkommende, og det var derfor kutyme at spille en pantomime (den ovenfor anførte "Lyrske suite". Indtil Friedrich Cerha i 1978, ud fra de efterladte skitser, fuldendte operaen, og lod Pierre Boulez som dirigent og Patrice Chereau som instruktør lede uropførelsen af "Lulu" i Paris (foreviget på både CD og video). Grunden til at det trak ud, lå i modvilje fra Alban Bergs enke, der besad rettighederne.

Eksterne henvisninger 
 

Komponister fra Østrig
Komponister af tolvtonemusik
Operakomponister fra Østrig
Klassiske komponister fra det 20. århundrede
Østrigere i 1900-tallet
Haslev Kommune

Haslev Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Faxe Kommune sammen med Rønnede Kommune.

Tidligere kommuner 
Inden kommunalreformen foretog 4 sognekommuner omkring Haslev en frivillig sammenlægning:

Ved selve kommunalreformen kom endnu en sognekommune med i Haslev Kommune:

Sogne 
Haslev Kommune bestod af følgende sogne, alle fra Ringsted Herred:
 Bråby Sogn
 Freerslev Sogn
 Haslev Sogn
 Teestrup Sogn
 Terslev Sogn
 Øde Førslev Sogn

Borgmestre

Noter 

Kommuner i Danmark (1970-2006)
Faxe Kommune
Kommune
Holbæk Kommune (1970-2006)

Holbæk Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Holbæk Kommune ved indlemmelse af Jernløse Kommune, Svinninge Kommune, Tornved Kommune og Tølløse Kommune.

Tuse Næs Kommune 
Inden kommunalreformen blev Tuse Næs Kommune dannet ved frivillig sammenlægning af 3 sognekommuner:

Holbæk Kommune 
Holbæk havde været købstad, men det begreb mistede sin betydning ved kommunalreformen, hvor Tuse Næs Kommune og yderligere 4 sognekommuner blev lagt sammen med Holbæk Købstad til Holbæk Kommune:

Hertil kom 28 matrikler, som blev overført fra Søstrup Sogn, der ved en tidligere sammenlægning var blevet en del af Jernløse Kommune.

Sogne 
Holbæk Kommune bestod af følgende sogne:
 Butterup Sogn (Merløse Herred)
 Grandløse Sogn (Merløse Herred)
 Hagested Sogn (Tuse Herred)
 Hørby Sogn (Tuse Herred)
 Orø Sogn (Tuse Herred)
 Sankt Nikolai Sogn (Merløse Herred)
 Sønder Asmindrup Sogn (Merløse Herred)
 Tuse Sogn (Tuse Herred)
 Tveje Merløse Sogn (Merløse Herred)
 Udby Sogn (Tuse Herred)
 Ågerup Sogn (Merløse Herred)

Borgmestre

Noter 

Kommuner i Danmark (1970-2006)
Kommune (1970-2006)
Holbæk Kommune
Apomixis

Apomixis er betegnelsen for naturligt forekommende, ukønnet  frø- eller frugtformering hos planter. 

Som regel sker ukønnet formering ved, at der dannes spiredygtige frø uden bestøvning. Afkommet er dermed kloner af moderplanten og har præcis samme egenskaber som denne. En art, som formerer sig på denne måde kaldes for apomiktisk.

Eksempler på planter med apomixis:

 Almindelig Løvefod (Alchemilla vulgaris)
 Selje-Røn (Sorbus x intermedia)
  Mælkebøtte ( slægten Taraxacum  i NW-Europa )

Botanik
Hvidebæk Kommune

Hvidebæk Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Kalundborg Kommune sammen med Bjergsted Kommune, Gørlev Kommune og Høng Kommune.

Tidligere kommuner 
Hvidebæk Kommune blev dannet ved sammenlægning af 5 sognekommuner:

Sogne 
Hvidebæk Kommune bestod af følgende sogne:
 Jorløse Sogn (Skippinge Herred)
 Lille Fuglede Sogn (Ars Herred)
 Rørby Sogn (Ars Herred)
 Store Fuglede Sogn (Ars Herred)
 Ubby Sogn (Ars Herred)
 Værslev Sogn (Skippinge Herred)

Borgmestre

Noter 

Kalundborg Kommune
Kommuner i Danmark (1970-2006)
Høng Kommune

Høng Kommune  i Vestsjællands Amt blev dannet i 1966 fire år før kommunalreformen i 1970. Ved strukturreformen i 2007 blev den indlemmet i Kalundborg Kommune sammen med Bjergsted Kommune, Gørlev Kommune og Hvidebæk Kommune.

Tidligere kommuner 
Høng Kommune blev dannet pr. 1. april 1966 ved frivillig sammenlægning af 6 sognekommuner med Høng som kommunesæde:

Ved kommunalreformens ikrafttræden 1. januar 1970 havde Høng Kommune 7.317 indbyggere.

Sogne 
Høng Kommune bestod af følgende sogne, alle fra Løve Herred:
 Buerup Sogn
 Finderup Sogn
 Gierslev Sogn
 Hallenslev Sogn
 Reerslev Sogn
 Solbjerg Sogn
 Sæby Sogn
 Ørslev Sogn

Borgmestre

Rådhus 
Høng Kommunes tidligere rådhus på Hovedgaden 37 i Høng har været brugt til uddannelsesformål, men det diskuteres om rådhuset skal sælges eller bruges af foreninger.

Nedlagte landsbyer 
Inden for Høng Kommunes område er der forsvundet 12 landsbyer. De fleste er blevet opslugt af herregårde. Nogle af de nedlagte landsbyer findes som lokale stednavne, mens andre er helt forsvundne.
 Kattrup (Kattrup Gods)
 Kuserup
 Frendved 
 Nørager (Nørager Gods)
 Hesselbjerg (Hesselbjerggaard)
 Halleby
 Hallebygård
 Kapel Sæby (Sæby Kirke)
 Åserup
 Kragerup (Kragerupgård)
 Kragevig
 Nyrup

Noter 

Kalundborg Kommune
Kommuner i Danmark (1970-2006)
Korsør Kommune

Korsør Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Slagelse Kommune sammen med Hashøj Kommune og Skælskør Kommune.

Tidligere kommuner 
Korsør havde været købstad, men det begreb mistede sin betydning ved kommunalreformen. 2 sognekommuner blev lagt sammen med Korsør Købstad til Korsør Kommune:

Sogne 
Korsør Kommune bestod af følgende sogne, alle fra Slagelse Herred:
 Halskov Sogn
 Hemmeshøj Sogn
 Sankt Povls Sogn
 Tårnborg Sogn 
 Vemmelev Sogn

Borgmestre

Rådhus 
Korsør Kommunes rådhus på Caspar Brands Plads 6 i Korsør blev indviet i 1941. I 2019 fik Søfartsstyrelsen adresse i det tidligere rådhus.

Noter 

Kommuner i Danmark (1970-2006)
Slagelse Kommune
Nykøbing-Rørvig Kommune

Nykøbing-Rørvig Kommune i Vestsjællands Amt blev dannet ved kommunalreformen i 1970. Ved strukturreformen i 2007 indgik den i Odsherred Kommune sammen med Dragsholm Kommune og Trundholm Kommune.

Tidligere kommuner 
Nykøbing Sjælland havde været købstad, men det begreb mistede sin betydning ved kommunalreformen, hvor købstaden blev lagt sammen med Rørvig, der var en sognekommune:

Hertil kom dele af 3 ejerlav i Højby Sogn, der i øvrigt kom til Trundholm Kommune.

Sogne 
Nykøbing-Rørvig Kommune bestod af følgende sogne, begge fra Odsherred:
 Nykøbing Sj Sogn
 Rørvig Sogn

Borgmestre

Noter 

Kommuner i Danmark (1970-2006)
Odsherred Kommune
Ringsted Kommune

Ringsted Kommune er en kommune i Region Sjælland. Den blev dannet i Vestsjællands Amt ved kommunalreformen i 1970.

Ved strukturreformen i 2007 beholdt kommunen uændret omfang, for trods flere års forhandlinger med nabokommuner lykkedes det ikke at indgå i en sammenlægning.

Tidligere kommuner 
Ringsted havde været købstad, men det begreb mistede sin betydning ved kommunalreformen. Inden reformen indlemmede købstaden sit landsogn, som var en sognekommune:

Ved selve kommunalreformen blev 11 sognekommuner lagt sammen med Ringsted købstad til Ringsted Kommune:

Tallene for Bringstrup-Sigersted og Gyrstinge er fra september 1965. I 1970 var disse 3 sogne indeholdt i Fjenneslev Kommune, som man forsøgte at oprette mellem Sorø og Ringsted, men det måtte opgives.

Sogne 
Ringsted Kommune bestod af følgende sogne, alle fra Ringsted Herred undtagen Gyrstinge, der havde hørt til Alsted Herred:
 Allindemagle Sogn
 Benløse Sogn
 Bringstrup Sogn
 Farendløse Sogn
 Gyrstinge Sogn
 Haraldsted Sogn
 Høm Sogn
 Jystrup Sogn
 Kværkeby Sogn
 Nordrupøster Sogn
 Ringsted Sogn
 Sigersted Sogn
 Sneslev Sogn
 Valsølille Sogn
 Vetterslev Sogn
 Vigersted Sogn
 Ørslev Sogn

Byer

Valgresultater

Borgmestre

Rådhus 
Ringsted Kommunes rådhus på Sct. Bendtsgade 1 er tegnet af arkitekt Steen Eiler Rasmussen, som også tegnede møbler til rådhuset. Det blev taget i brug i 1937 og er fredet.

Noter 

 
Kommuner i Region Sjælland
Skælskør Kommune

Skælskør Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den indlemmet i Slagelse Kommune sammen med Hashøj Kommune og Korsør Kommune.

Tidligere kommuner 
Skælskør havde været købstad, men det begreb mistede sin betydning ved kommunalreformen. 8 sognekommuner blev inden reformen lagt sammen med Skælskør Købstad til Skælskør Kommune:

Holsteinborg-Venslev og Ørslev-Sønder Bjerge kom først med i Skælskør Kommune ved selve kommunalreformen. De to var i første omgang kommet med i Holsteinborg Kommune, som med sine 2.891 indbyggere var for lille til at overleve. Holsteinborg Kommunes tredje sognekommune, Kvislemark-Fyrendal, kom til Fuglebjerg Kommune.

Sogne 
Skælskør Kommune bestod af følgende sogne, alle fra Vester Flakkebjerg Herred undtagen Boeslunde, der havde hørt til Slagelse Herred:
 Agersø Sogn
 Boeslunde Sogn
 Eggeslevmagle Sogn
 Holsteinborg Sogn
 Magleby Sogn
 Omø Sogn
 Skælskør Sogn
 Sønder Bjerge Sogn
 Tjæreby Sogn
 Venslev Sogn
 Ørslev Sogn

Statistik 
Skælskør i den sydvestlige del af kommunen var dens største by og kommunesæde. Kommunen havde et areal på 170 km² og omfattede forude et hjørne af Sjælland øerne Agersø, Omø og Glænø. I 1980 var kommunens indbyggertal 10.862, og det var i 2006 steget til 11.928. 54 pct. af kommunens indbyggere boede i 2004 i hovedbyen, mens andelen bosat i øvrige byer var 14 pct. Det giver en samlet urbaniseringsgrad på 68 pct.

Mandatfordeling 2001

Borgmestre 

Folkevalgte borgmestre siden 1919:

Rådhus 
Skælskør Købstads gamle rådhus på Gammeltorv er opført i 1896. Skælskør Kommunes rådhus på Næstvedvej 15 benyttes af Slagelse Kommune, bl.a. til hjemmeplejen i område Skælskør.

Noter

Eksterne kilder/henvisninger 
 danske kommuner, Borgmesterfakta: Skælskør

Kommuner i Danmark (1970-2006)
Slagelse Kommune
Stamme

Stamme har flere betydninger:
 Stamme (plantedel) – det særlige træk, som gør træer til træer modsat buske.
 Stamme (tale) – en talefejl.
 Stamme (folk) – en folkegruppe.
 Stamme (biologi) – forældet betegnelse for Række (biologi), brugt senest af læger om bakterier. 

Om oprindelse: f.eks at stamme fra et sted.

sv:Stam
Slagelse Kommune (1970-2006)

Slagelse Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Slagelse Kommune ved indlemmelse af Hashøj Kommune, Korsør Kommune og Skælskør Kommune.

Vestermose Kommune 
4 sognekommuner nordøst for Slagelse dannede i 1966 Vestermose Kommune, opkaldt efter en mose på sognegrænsen mellem Sorterup, Sønderup og Nordrupvester:

Slagelse Kommune 
Slagelse havde været købstad, men det begreb mistede sin betydning ved kommunalreformen, hvor Vestermose Kommune og yderligere 5 sognekommuner blev lagt sammen med Slagelse købstad til Slagelse Kommune:

Hertil kom 53 matrikler i Slots Bjergby Sogn, der blev overført fra Hashøj Kommune.

Sogne 
Slagelse Kommune bestod af følgende sogne, alle fra Slagelse Herred undtagen Havrebjerg, der havde hørt til Løve Herred:
 Antvorskov Sogn
 Gudum Sogn
 Havrebjerg Sogn
 Hejninge Sogn
 Kindertofte Sogn
 Nordrupvester Sogn
 Nørrevang Sogn
 Ottestrup Sogn
 Sankt Mikkels Sogn
 Sankt Peders Sogn
 Sorterup Sogn
 Kirke Stillinge Sogn
 Sønderup Sogn

Borgmestre

Noter 

Kommuner i Danmark (1970-2006)
Slagelse Kommune